กลุ่ม ปตท.กำเงินสด 4 แสนล้าน พร้อมหาลู่ทางการลงทุนธุรกิจใหม่ๆในอนาคต
นายเทวินทร์ วงศ์วานิช ประธานเจ้าหน้าที่บริหารและกรรมการผู้จัดการใหญ่ บริษัท ปตท.จำกัด (มหาชน) เปิดเผยว่า ขณะนี้กลุ่ม ปตท. มีกระแสเงินสดรวม 395,000 ล้านบาท แบ่งเป็นของบริษัท ปตท.สำรวจและผลิตปิโตรเลียม จำกัด (มหาชน) หรือ ปตท.สผ. รวม 100,000 ล้านบาท และในส่วนของ ปตท.เกือบ 100,000 ล้านบาท ส่วนที่เหลือเป็นของบริษัทในกลุ่ม ปตท. อยู่ในระดับที่เหมาะสมในการลงทุนโครงการต่างๆในอนาคต,ปตท.ได้มองโอกาสการลงทุนใหม่ๆไว้จำนวนมาก เช่น การลงทุนในสถานีกลางบางซื่อ ที่ต้องรอแผนจากกระทรวงคมนาคม จัดทำแผนแม่บทว่า จะลงทุนอะไรบ้าง หลังจากนั้นจะพิจารณาว่า จะนำบริษัทในเครือแห่งใดไปลงทุนบ้าง เช่น ระบบไฟฟ้า ให้บริษัท โกลบอล เพาเวอร์ ซินเนอร์ยี่ จำกัด หรือจีพีเอสซี เข้าไปลงทุน และลงทุนรถไฟความเร็วสูงเชื่อม 3 สนามบินหรือไฮสปีดเทรน, เมืองอัจฉริยะ, รถยนต์ไฟฟ้า, ระบบกักเก็บสำรองไฟฟ้า และการบริหารจัดการวัตถุดิบของบริษัทในกลุ่มให้เกิดประสิทธิภาพในการผลิตสูงสุด,ขณะที่ผลการดำเนินงาน 6 เดือนแรกของปีนี้ ปตท. และบริษัทในกลุ่มมีกำไรรวม 69,817 ล้านบาท ลดลงจากช่วงเดียวกันของปีก่อน 9.89% คิดเป็นกำไร 2.43 บาทต่อหุ้น เนื่องจากรายได้จากกองทุนลดลง หลังมีการขายกองทุนรวม EPIF ออกไป และอีกส่วนหนึ่งเป็นผลจากกำไรจากอัตราแลกเปลี่ยนเงินตราต่างประเทศลดลงจาก 7,822 ล้านบาท เป็น 2,276 ล้านบาท จากเงินบาทอ่อนค่าลง และภาษีเงินได้ครึ่งแรกของปีนี้เพิ่มขึ้น 14,650 ล้านบาท จากครึ่งแรกของปีก่อนอยู่ที่ 11,951 ล้านบาท เป็น 26,601 ล้านบาท ซึ่งหากพิจารณาผลประกอบการครึ่งปีแรกของปีนี้ เฉพาะในส่วนของ ปตท. มีกำไร 33,218 ล้านบาท,นายชาญศิลป์ ตรีนุชกร ประธานเจ้าหน้าที่เทคโนโลยีและวิศวกรรม ปตท. กล่าวถึงความคืบหน้าการประมูลรถไฟความเร็วสูงเชื่อม 3 สนามบิน ว่า ได้มอบให้บริษัท เอนเนอร์ยี่ คอมเพล็กซ์ จำกัด (ประเทศไทย) หรือเอ็นโก้ (ENCO) ซื้อซองประกวดราคาแล้ว อยู่ระหว่างจ้างที่ปรึกษาศึกษารายละเอียด คาดว่าจะได้ข้อสรุปในเดือน พ.ย.นี้.
นายเทวินทร์ วงศ์วานิช ประธานเจ้าหน้าที่บริหารและกรรมการผู้จัดการใหญ่ บริษัท ปตท.จำกัด (มหาชน) เปิดเผยว่า ขณะนี้กลุ่ม ปตท. มีกระแสเงินสดรวม 395,000 ล้านบาท
เทวินทร์ วงศ์วานิช,ปตท.,การลงทุน,ธุรกิจใหม่